
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 996 


1 Αυγούστου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ωράριο τροφοδοσίας Καταστημάτων (δΨΡΕΒ ΜΑΒ- 
ΚΕΤ8) και των Υπεραγορών Λιανικού Εμπορίου 

(πολυκαταστήματα, αλυσίδες καταστημάτων). 1 

Τροποποίηση της Δ15/οικ/24900/28.6.2002 απόφα¬ 
σης Υφυπουργού ΠΕ.ΧΩ.Δ.Ε. με θέμα «Υποβολή 
Πιστοποιητικών Εμπειρίας Δημοσίων και Ιδιωτικών 
έργων, οικονομικών καταστάσεων και Έκθεση 

Δραστηριότητας». 2 

Τροποποίηση και συμπλήρωση διατάξεων της κοινής 
Υπουργικής Απόφασης Φ.12.1/Β3/5708/97 «Ρύθμιση 
θεμάτων έκδοσης, διάθεσης, διακίνησης και κοστο¬ 
λόγησης Πανεπιστημιακών Συγγραμμάτων» (Β' 64). 3 

Πιστοποίηση Προσωπικού Ιδιωτικών ΚΤΕΟ. 4 


ΑΠΟΦΑΣΕΙ Σ 

Αριθ. 14727 (1) 

Ωράριο τροφοδοσίας Καταστημάτων (δυΡΕΒ ΜΑΒΚΕΤδ) 
και των Υπεραγορών Λιανικού Εμπορίου (πολυκατα¬ 
στήματα, αλυσίδες καταστημάτων). 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 2του Ν. 1327/1983 «Κύρω¬ 
ση και συμπλήρωση της από 18 Ιουνίου 1982 πράξεως 
Νομοθετικού Περιεχομένου «Αντιμετώπιση έκτακτων 
επεισοδίων ρύπανσης του περιβάλλοντος και ρύθμιση 
συναφών θεμάτων» (Α' 21). 

2. Τις διατάξεις του άρθρου 29Ατου Ν. 1558/1985»Κυ- 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκεμετηνπαρ. 2ατου άρθρου 1 του Ν. 2469/1997 
(Α' 38). 

3. Την Υ6/31.10.01 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 


Έργων «Ανάθεση αρμοδιοτήτων της Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

4. Την 485/31.10.2001 απόφαση Πρωθυπουργού και 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης Αλέξανδρο Καλαφάτη Χρήστο 
Θεοδώρου καιΔημήτριο Γεωργακόπουλο (ΒΊ484). 

5. Το γεγονός ότι από τη μελέτη των μετρητικών στοιχεί¬ 
ων της ατμοσφαιρικής ρύπανσης της Αθήνας,έχει αποδει- 
χθεί ότι τις ώρες κυκλοφοριακής αιχμής παρουσιάζεται 
αιχμή στις τιμές της ατμοσφαιρικής ρύπανσης και ιδιαίτε¬ 
ρα όσον αφορά ρύπους, στο σχηματισμό των οποίων,ση¬ 
μαντικά συμμετέχει η κυκλοφορία των οχημάτων. 

6. Το γεγονός ότι η μείωση της αιχμής της κυκλοφορίας 
θα έχει θετικό αποτέλεσμα στη μείωση της αιχμής της ρύ¬ 
πανσης. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού 
προϋπολογισμού, αποφασίζουμε: 

1. α) Απαγορεύεται η τροφοδοσία των δΙΙΡΕΒ ΜΑΒ¬ 
ΚΕΤδ και των Υπεραγορών Λιανικού Εμπορίου (πολυκα¬ 
ταστήματα,αλυσίδες καταστημάτων) στο κέντρο της πό¬ 
λης της Αθήνας (εντός του εσωτερικού δακτυλίου) από 1 
Ιουνίου και μέχρι τις 30 Σεπτεμβρίου 2002 κατά τις ώρες 
7:00 έως 10:30, με φορτηγά αυτοκίνητα ωφέλιμου 
φορτίου άνω του 1,5 τόννου. 

β) Οι διατάξεις του προηγουμένου εδαφίου ισχύουν και: 

ί. Για τις περιμετρικές οδούς του εσωτερικού δακτυ¬ 
λίου: 

- Πανόρμου 

- Πατησίων, Αριστοτέλους, Γ' Σεπτεμβρίου, Αχαρνών, 
Λιοσίων, Κυψέλης, Λένορμαν, Γαλατσίου (Αθήνα). 

- Φιλολάου (Παγκράτι). 

- Φορμίωνος (από Ριζάρη μέχρι Καραολή και Δημη- 
τρίου) (Παγκράτι-Βύρωνα). 

-Υμηττού (από Βρυαξίδος μέχρι Χίου) (Παγκράτι). 

- Γ. Παπανδρέου (από Παπάγου μέχρι τη συμβολή της 
με Κοκκινοπούλου) (Ζωγράφου). 

- Ούλοφ Πάλμε (Ιλίσια). 

- Στην Ιερά Οδό (από Κηφισσού έως Θηβών) (Αιγάλεω). 

- Στην Θηβών (από λόφο Αξιωματικών έως Ιερά Οδό) (Αι¬ 
γάλεω). 

- Λ. Βουλιαγμένης. 

- Αγ. Δημητρίου-Στριγγάρι (ευρύτερη περιοχή Πλατεία 
Καλογήρων). 

- Ελ. Βενιζέλου (Θησέως)-Δημοσθένους-Σιβιτανίδου- 
Δαβάκη (περιοχή Καλλιθέας). 

- Ελ. Βενιζέλου-Αρτάκης-Μάχης Αναλάτου-Ομήρου- 
25ης Μαρτίου και 2ας Μάίου (πλατεία Ν. Σμύρνης) (πε¬ 
ριοχή Ν. Σμύρνης). 

- Αχιλλέως-Αμφιθέας-Αγ. Βαρβάρας (περιοχή Π. Φα¬ 
λήρου). 

- Λαγουμιτζή-Δημητρακοπούλου-Βεΐκου-Πειραιώς (πε¬ 
ριοχή Αθηνών). 

ϋ. Γιατη Λεωφόρο Μεσογείων 

2. Από τις απαγορεύσεις του εδαφίου (α') της προηγού¬ 
μενης παραγράφου εξαιρείται η τροφοδοσία καταστημά¬ 
των νωπών αλιευμάτων Βαρβακείου αγοράς. 

3. Για την τροφοδοσία των καταστημάτων, που βρί¬ 
σκονται στο Εμπορικό Τρίγωνο της Αθήνας εφαρμόζονται 
οι διατάξεις της ΚΥΑ ΔΜΕΟ/στ/οικ./1190/1995 (Β' 252/ 
4.4.1995),όπως αυτή ισχύει. 

4. Στους παραβάτες των παραπάνω διατάξεων επιβάλ¬ 
λονται οι ποινές της παραγράφου 8του άρθρου 52του Ν. 
2696/1999 «Κ.Ο.Κ.» (Α'57). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Ιουλίου 2002 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΥΦΥΠΟΥΡΓΟΣ ΑΝΑΠΤΥΞΗΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 


ΧΡΗΣΤΟΣ ΘΕΟΔΩΡΟΥ ΡΟΔΟΥΛΑ ΖΗΣΗ 


ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 


ΔΗΜΟΣΙΑΣ ΤΑΞΗΣ 


Δ. ΡΕΠΠΑΣ 


Μ. ΧΡΥΣΟΧΟΪΔΗΣ 


♦ 


Αριθ. Δ15/οικ/26403 (2) 

Τροποποίηση της Δ15/οικ/24900/28.6.2002 απόφασης 
Υφυπουργού ΠΕ.ΧΩ.Δ.Ε. με θέμα «Υποβολή Πιστοποι¬ 
ητικών Εμπειρίας Δημοσίων και Ιδιωτικών έργων, οικο¬ 
νομικών καταστάσεων και Έκθεση Δραστηριότητας». 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

• Του άρθρου 4 παρ. 4,5 και 6του Ν. 2940/01 «Αναπτυ¬ 
ξιακά, φορολογικά και θεσμικά κίνητρα για τις επιχειρή¬ 
σεις του κατασκευαστικού Τομέα και άλλες διατάξεις» 
(ΦΕΚ 180Α/2001). 

• Του άρθρου 8 της αριθμ. ΕΔ2α/01/27/ΦΝ294/ 
18.3.1985 Υπουργικής Απόφασης (ΦΕΚ 170/ Β729.3.1985). 

• Της υπ’ αριθμ. Υ6/31.10.2001 (ΦΕΚ 1484Β/31.10.2001) 
Απόφασης Πρωθυπουργού και Υπουργού Περιβάλλοντος 
Χωροταξίας και Δημοσίων Έργων με θέμα «Ανάθεση αρ¬ 
μοδιοτήτων Υπουργού Περιβάλλοντος Χωροταξίας και 
Δημοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων». 

2. Την υπ’ αριθμ. πρωτοκόλλου Δ15/οικ/24900/28.6.2002 
Απόφαση Υφυπουργού ΠΕ.ΧΩ.Δ.Ε. με θέμα «Υποβολή Πι¬ 
στοποιητικών Εμπειρίας Δημοσίων και Ιδιωτικών έργων, οι¬ 
κονομικών καταστάσεων και Έκθεση Δραστηριότητας». 


3. Τα υπ’ αριθμ. πρωτοκόλλου Γραφείο Υφυπουρ- 
γού/2004/12.7.2002 και Γραφείο Γεν. Γρ/τέα/2913/ 

16.7.2002 έγγραφα των εργοληπτικών οργανώσεων ΣΑ- 
ΤΕ και ΣΤΕΗΤ αντίστοιχα με τα οποία ζητούν παράταση 
στηνπροθεσμία υποβολήςτης έκθεσης δραστηριότητας. 

4. Το γεγονός ότι από την έκδοση της απόφασης αυτής 
δεν προκύπτει επιβάρυνση του κρατικού Προϋπολογι¬ 
σμού, αποφασίζουμε: 

Τροποποιούμε το άρθρο 6 της ως άνω Απόφασης Υφυ¬ 
πουργού ΠΕ.ΧΩ.Δ.Ε. ως ακολούθως: 

Άρθρο 6 

Πρώτη εφαρμογή της παρούσας 

1. Όσες εργοληπτικές επιχειρήσεις έχουν υποβάλει δή¬ 
λωση συγχώνευσης ως τις 31.1.2002 στην υπηρεσία τή- 
ρησηςτου Μ.Ε.ΕΠ. και θα καταθέσουν αίτηση για έκτακτη 
επανάκρισή τους ύστερα από συγχώνευση και η διαχειρι¬ 
στική τους χρήση λήγει την 31.12.2001, πρέπει να προ¬ 
σκομίσουν ως την 30.11.2002 τα στοιχεία του άρθρου 5 
καθώς και τα στοιχεία του άρθρου 2 σημεία γ, δ, ε (εκτός 
των Πρωτότυπων οικονομικών καταστάσεων [Ισολογι¬ 
σμός και Αποτελέσματα Χρήσης] των κοινοπραξιών) και η 
της παρούσας απόφασης. 

2. Όσες εργοληπτικές επιχειρήσεις έχουν καταθέσει αί¬ 
τηση για έκτακτη επανάκρισή τους αυτοτελώς και η δια¬ 
χειριστική τους χρήση λήγει την 31.12.2001 πρέπει να 
προσκομίσουν μέχρι την 30.11.2002 τα στοιχεία των άρ¬ 
θρων 1,2 και 5 της παρούσας. 

3. Όσες εργοληπτικές επιχειρήσεις κλείνουν Ισολογι¬ 
σμό στις 30.6.2002 πρέπει να προσκομίσουν μέχρι την 

31.12.2002 τα στοιχεία των άρθρων 1,2 και 5 της παρού¬ 
σας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιουλίου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. Φ.12.1/77716/Β3 (3) 

Τροποποίηση και συμπλήρωση διατάξεων της κοινής 
Υπουργικής Απόφασης Φ.12.1/Β3/5708/97 «Ρύθμιση 
θεμάτων έκδοσης, διάθεσης, διακίνησης και κοστολό¬ 
γησης Πανεπιστημιακών Συγγραμμάτων» (Β' 64). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Ν. 1268/82 «για τη δομή και λει¬ 
τουργία των Πανεπιστημίων» (Α' 87). 

β) Του άρθρου 22 παρ. 3 του Ν. 2362/95 «Περί Δημοσί¬ 
ου Λογιστικού Ελέγχων και Δαπανών του Κράτους κ.λ.π.» 
(Α' 247). 

γ) Του άρθρου 29Ατου Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154) και τροπο¬ 
ποιήθηκε με το άρθρο 1 του Ν. 2469/1997 (Α'38). 

δ) Τηςπαρ. 26του άρθρου 14του Ν. 2817/2000 (Α'78) 
καιτηςπαρ. 6του αρθρ. 6του Ν. 2909/2001 (ΦΕΚ89Α). 

ε) Του π.δ/τος 81/2002 (Α'57). 

στ) Της αριθ. 1100383/1330/Α70006/31.10.2001 από¬ 
φαση του Πρωθυπουργού και Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

ζ) Τηςαρ. Φ.141/Β3/1402/1984 «Έκδοση , διακίνηση και 
αποζημίωση των συγγραφέων διδακτικών βιβλίων των 
Πανεπιστημίων» Υπουργικής απόφασης (Β' 159). 

2. Το γεγονός ότι από τις διατάξεις της απόφασης αυ¬ 
τής προκαλούνται οι ακόλουθες δαπάνες: 

α) Επί του κρατικού προϋπολογισμού, δαπάνη ύψους 
3.100.000 ΕΥΡΩ για το τρέχον οικονομικό έτος που θα 
αντιμετωπιστεί από τις εγγεγραμμένες πιστώσεις στο Φ. 
19-250 ΚΑΕ 1123 και 14.000.000 ΕΥΡΩ για το οικονομικό 
έτος 2003, για την οποία έγινε σχετική πρόβλεψη στον 
ίδιο φορέα και ΚΑΕ. 

β) Επί του προϋπολογισμού των πανεπιστημίων δαπάνη 
ύψους 2.157.007 ΕΥΡΩ για το τρέχον οικονομικό έτος και 
9.244.314 ΕΥΡΩ για το οικονομικό έτος 2003 η οποία κα¬ 
λύπτεται από την επιχορήγηση του κρατικού προϋπολο¬ 
γισμού προς τα πανεπιστήμια (Φ. 19 - 250 ΚΑΕ 2421), απο¬ 
φασίζουμε: 

Άρθρο 1 

Οι παράγραφοι 2, 3, 9 και 10 της κοινής υπουργικής από¬ 
φασης Φ. 12.1/Β3/5708/97 «Ρύθμιση θεμάτων έκδοσης, διά¬ 
θεσης, διακίνησης και κοστολόγησης Πανεπιστημιακών Συγ¬ 
γραμμάτων» (Β' 64) που είχαν αντικατασταθεί ή προστεθεί με 
το άρθρο 1 της υπουργικής απόφασης Φ. 12.1 /Β3/2959/2001 
(Β' 1267), αντικαθίστανται ως ακολούθως: 

«2. Γ ιατα πανεπιστημιακά συγγράμματατου ελευθέρου 
εμπορίου που διανέμονται στους φοιτητές κατά το ακα¬ 
δημαϊκό έτος 2002 - 2003 ισχύουν τα εξής: 

α) Ως τιμή κοστολόγησης για τα συγγράμματα που εί¬ 
χαν διανεμηθεί κατά το ακαδημαϊκό έτος 2001 -2002 και 
είχαν κοστολογηθεί από την επιτροπή κοστολόγησης για 
το ίδιο έτος ισχύει η ίδια τιμή κοστολόγησης, όπως αυτή 
αναφέρεται στις οικείες υπουργικές αποφάσεις, με την 
επιφύλαξη των διατάξεων του εδαφίου (ε') της παραγρά¬ 
φου αυτής. 

β) ί) Αυξάνεται κατά 3% η τιμή των συγγραμμάτων που 
είχαν διανεμηθεί κατά το ακαδημαϊκό έτος 2000 - 2001 και 
είχαν κοστολογηθεί από την επιτροπή κοστολόγησης για 
την ίδια χρονική περίοδο ανεξάρτητα εάν διανεμήθηκαν ή 
όχι και κατά το επόμενο της αρχικής κοστολόγησης ακα¬ 
δημαϊκό έτος (2001 -2002). 

ϋ) Αυξάνεται κατά 3% επί της τιμής που είχαν λάβει κα¬ 
τά το ακαδημαϊκό έτος 2001 - 02, η τιμή των συγγραμμά¬ 
των που είχαν κοστολογηθεί από την επιτροπή κοστολό¬ 
γησης για το ακαδημαϊκό έτος 1999 - 2000. Στην περί¬ 
πτωση που τα συγγράμματα αυτά δεν διανεμήθηκαν κατά 
το ακαδημαϊκό έτος 2001 - 2002, η αύξηση είναι 6% επί 
της τιμής του 1999-2000. Οι ανωτέρω χορηγήσεις ποσο¬ 
στών γίνονται με την επιφύλαξη των διατάξεων του εδα¬ 
φίου (ε') της παραγράφου αυτής. 

γ) Όλα τα συγγράμματα που δεν εμπίπτουν στην περί¬ 
πτωση των εδαφίων (α') και (β') της παραγράφου αυτής 
κοστολογούνται από την επιτροπή κοστολόγησης πανε¬ 
πιστημιακών συγγραμμάτων. 


δ) Βελτιωμένες εκδόσεις των συγγραμμάτων των εδα¬ 
φίων (α') και (β') της παραγράφου αυτής με ποσοστό βελ¬ 
τίωσης τουλάχιστον 20% που βεβαιώνεται από σχετική 
γνωμοδότηση του οικείου Τομέα ως προς το ποσοστό 
βελτίωσης κοστολογούνται από την επιτροπή κοστολό¬ 
γησης πανεπιστημιακών συγγραμμάτων, εφόσον αυτό 
ζητηθεί με αίτηση του εκδότη. 

ε) Σε κάθε περίπτωση η τιμή κοστολόγησης των συγ¬ 
γραμμάτων δεν μπορεί να υπερβαίνει το 70% της τιμής 
τους στο ελεύθερο εμπόριο, όπως αυτή δηλώνεται με 
υπεύθυνη δήλωση του εκδότη ή επίσημο τιμοκατάλογο 
που φέρει ημερομηνία έκδοσης και υποβάλλεται με 
υπεύθυνη δήλωση του εκδότη. Στην περίπτωση που η τι¬ 
μή ενός συγγράμματος των εδαφίων (α') και (β') της πα¬ 
ραγράφου αυτής υπερβαίνει το 70% της τιμής του στο 
ελεύθερο εμπόριο, για το ακαδημαϊκό έτος 2002-2003 η 
τιμή του μειώνεται και ορίζεται στο 70% της τιμής του στο 
ελεύθερο εμπόριο. 

στ) Σε περίπτωση διανομής συγκεκριμένου πανεπιστη¬ 
μιακού συγγράμματος κατά το ίδιο ακαδημαϊκό έτος σε 
αριθμό αντιτύπων μεγαλύτερο του χίλια (1000), η τιμή του 
όπως ορίζεται με τις ανωτέρω διατάξεις και δημοσιεύεται 
στο Φ.Ε.Κ. μειώνεται για τα επιπλέον αντίτυπα ως ακο¬ 
λούθως: 

- Για αριθμό αντιτύπων από 1001 έως 1500 η τιμή κο¬ 
στολόγησης μειώνεται κατά 10% 

- Για αριθμό αντιτύπων από 1501 έως 2000 η τιμή κο¬ 
στολόγησης μειώνεται κατά 20% 

- Για αριθμό αντιτύπων άνω των 2000 η τιμή κοστολόγη¬ 
σης μειώνεται κατά 30%. 

Σε κάθε περίπτωση από τις ανωτέρω, που ο αριθμός 
των διανεμηθέντων συγγραμμάτων υπερβαίνει τα χίλια 
(1000) αντίτυπα, ο εκδότης υποχρεούται να υποβάλει στο 
Γραφείο Δημοσιευμάτων του οικείου Ιδρύματος υπεύθυ¬ 
νη δήλωση του Ν. 1599/86 για τον συνολικό αριθμό αντι¬ 
τύπων, η οποία θα συνοδεύει τα υπόλοιπα δικαιολογητικά 
που στέλνονται στην Οικονομική Υπηρεσία του φορέα εκ¬ 
καθάρισης και πληρωμής των βιβλίων. Η εκκαθάριση της 
δαπάνης πραγματοποιείται με βάση τις τιμές, που προκύ¬ 
πτουν σύμφωνα με τις ανωτέρω ρυθμίσεις». 

«3. Αιτήσεις και δικαιολογητικά κοστολόγησης πανεπι¬ 
στημιακών συγγραμμάτων της προηγούμενης παραγρά¬ 
φου υποβάλλονται το αργότερο μέχρι 31.5.2003». 

«9. α) Στη δωρεάν διανομή συγγραμμάτων δεν περι¬ 
λαμβάνονται: Άτλαντες, λεξικά και λευκώματα (εξαιρου- 
μένων των ατλάντων και λεξικών που αποτελούν διδακτι¬ 
κό υλικό ασχέτως εάν έχουν τη μορφολογία άτλαντα ή λε¬ 
ξικού και αποτελούν το κύριο και μοναδικό σύγγραμμα 
στο συγκεκριμένο μάθημα, καθώς και των λευκωμάτων 
για τα τμήματα εικαστικών τεχνών και εικαστικών και 
εφαρμοσμένων τεχνών, εφ’ όσον αποτελούντο κύριο και 
μοναδικό σύγγραμμα στο συγκεκριμένο μάθημα), καθώς 
και διδακτορικές διατριβές, βιβλιογραφίες, μονογραφίες 
περιορισμένου αντικειμένου, άρθρα και λοιπά δημοσιεύ¬ 
ματα στον ημερήσιο και περιοδικό Τύπο (εξαιρουμένων 
των επιστημονικών περιοδικών), κασέτες, ταινίες (Ν/ΙϋΕΟ 
κλπ.), δισκέτες, Οϋ, ντοσιέ εργασίας, παιχνίδια, εκδόσεις 
τέχνης (συλλογές εικόνων, συλλογές σχεδίων κλπ.), 
εγκυκλοπαίδειες, πανδέκτες, συνεντεύξεις και γενικά υλι¬ 
κό που δεν μπορεί να θεωρηθεί Πανεπιστημιακό διδακτι- 

κό σύγγραμμα, καθώς επίσης ανακοινώσεις συνεδρίων, 
ανακοινώσεις συμποσίων, πρακτικά συνεδρίων ή ημερί¬ 
δων, πρακτικά σεμιναρίων (εκτός εκείνων τα οποία έχουν 
υποστεί επιστημονική επεξεργασία και δημοσιεύονται 
στη συνέχεια και αυτό αποδεικνύεται από βεβαίωση του 
οικείου τομέα). 

β) Ειδικά για τους φοιτητές του Τμήματος Ξένων Γλωσ¬ 
σών Μετάφρασης καιΔιερμηνείαςτου Ιονίου Πανεπιστη¬ 
μίου επιτρέπεται η διανομή γενικών λεξικών μονόγλωσ- 
σων ή δίγλωσσων (ευθέων ή και αντιστρόφων) και ειδικών 
ορολογιώνγιατις δύο γλώσσες εργασίαςτους, καθώς και 
σε μία της επιλογής τους σύμφωνα με το πρόγραμμα 
σπουδών του Τμήματος. Επίσης, για τους φοιτητές του 
Τμήματος Γλώσσας Φιλολογίας και Πολιτισμού Παρευ- 
ξείνιων Χωρών του Δημοκριτείου Πανεπιστημίου Θράκης 
επιτρέπεται η διανομή γενικών λεξικών μονόγλωσσων ή 
δίγλωσσων (ευθέων ή και αντιστρόφων) και ειδικών ορο¬ 
λογιών για τις Παρευξείνιες γλώσσες, σύμφωνα με το 
πρόγραμμα σπουδών του τμήματος. 

γ) Για τους φοιτητές των Τμημάτων Μουσικών Σπουδών 
των πανεπιστημίων επιτρέπεται η διανομή ξενόγλωσσων 
βιβλίων (παρτιτούρες). 

δ) Πολυτελείς εκδόσεις συγγραμμάτων κοστολογού¬ 
νται ως απλές εκδόσεις». 

«ΙΟ.α) Πανεπιστημιακά συγγράμματα, τα οποία έχουν 
εκδοθεί (πρώτη εκτύπωση) και διανεμηθεί για πρώτη φο¬ 
ρά το ακαδημαϊκό έτος 2001-2002 με το σύστημα των 
συγγραφικών δικαιωμάτων θα συνεχίσουν και κατά το 
ακαδημαϊκό έτος 2002-2003 να διανέμονται με το ίδιο σύ¬ 
στημα. 

β) Οι συγγραφείς Πανεπιστημιακών συγγραμμάτων τα 
οποία εκδίδονται αποκλειστικά για τη δωρεάν διανομή 
στους φοιτητές και δεν διατίθενται στο ελεύθερο εμπόριο 
δεν υποχρεούνται, κατά την υποβολή των δικαιολογητι- 
κών για κοστολόγηση, να αναφέρουν στην υπεύθυνη δή¬ 
λωση τιμή ελευθέρου εμπορίου, εφόσον δεν υπάρχει, και 
επομένως δεν ισχύει στην περίπτωση αυτή ο περιορισμός 
του εδαφίου (ε') της παραγράφου 2 του άρθρου 1 της πα¬ 
ρούσας απόφασης. Στην ίδια δήλωση ο συγγραφέας δη¬ 
λώνει με ευθύνη του ότι το συγκεκριμένο σύγγραμμα δεν 
διατίθεται στο ελεύθερο εμπόριο κατά το ίδιο ακαδημαϊ¬ 
κό έτος κοστολόγησης». 

Άρθρο 2 

Οι διατάξεις της Υπουργικής απόφασης Φ.12.1/Β3/- 
5708/97 «Ρύθμιση θεμάτων έκδοσης, διάθεσης, διακίνη¬ 
σης και κοστολόγησης Πανεπιστημιακών συγγραμμά¬ 
των» (Β' 64), καθώς και οι διατάξεις της παρούσης από¬ 
φασης ισχύουν για το ακαδημαϊκό έτος 2002-2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 


Αριθ. 42558/5591 (4) 

Πιστοποίηση Προσωπικού Ιδιωτικών ΚΤΕΟ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη 
Τις διατάξεις 

α) Του άρθρου 37 §3του Νόμου 2963/2001 (Α'268) «Ορ¬ 
γάνωση και λειτουργία των δημοσίων επιβατηγών μετα¬ 
φορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις». 

β) Του άρθρου 29Ατου Ν. 1558/1985 (Α' 137) «Κυβέρ¬ 
νηση και Κυβερνητικά Όργανα», όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε μετηνπαρ. 2α του άρθρου 1 του Ν. 2469/1997 
(Α' 38) «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

γ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πιστοποίηση ελεγκτικού προσωπικού των 
Ιδιωτικών ΚΤΕΟ 

1.0 τεχνικός έλεγχος των οχημάτων στα ΙΚΤΕΟ διενερ- 
γείται από πιστοποιημένο ελεγκτικό προσωπικό. 

2. Η πιστοποίηση των ελεγκτών των ΙΚΤΕΟ γίνεται από 
τη Διεύθυνση Ασφάλειας Χερσαίων Μεταφορών (ΔΑΧΜ) 
τουΥΜΕ. 

3. Το προς πιστοποίηση ελεγκτικό προσωπικό ΙΚΤΕΟ 
πρέπει να πληροί τις ακόλουθες προϋποθέσεις: 

α. Να είναι κάτοχοι τίτλου σπουδών ως ακολούθως: 
αΐ) απόφοιτοι Τεχνικού Επαγγελματικού Λυκείου 
(Τ.Ε.Λ.) ή άλλης ισότιμης σχολής, επιπέδου δευτεροβάθ¬ 
μιας εκπαίδευσης, ειδικότητας: μηχανολόγου, μηχανικού 
αυτοκινήτων, ηλεκτρολόγου αυτοκινήτων, ή 
α2) πτυχιούχοι τεχνολόγοι μηχανικοί κατεύθυνσης, μη¬ 
χανολόγου, ηλεκτρολόγου, ηλεκτρονικού, ναυπηγού, μη¬ 
χανικού αυτοκινήτου, ή 

α3) διπλωματούχοι μηχανικοί ειδικότητας, μηχανολό¬ 
γου, ηλεκτρολόγου, μηχανολόγου - ηλεκτρολόγου, ηλε¬ 
κτρονικού, ναυπηγού, μέλη ΤΕΕ. 

β. Να είναι κάτοχοι άδειας οδήγησης αυτοκινήτου οχή¬ 
ματος κατηγορίας Β. 

γ. Να έχουν παρακολουθήσει επιτυχώς το ειδικό πρό¬ 
γραμμα ειδικής επιμόρφωσης του επομένου άρθρου και 
να υποβάλλουν σχετική βεβαίωση του φορέα που την διε- 
νήργησε. 

Άρθρο 2 

Ειδική επιμόρφωση ελεγκτικού προσωπικού ΙΚΤΕΟ 

1. Η ειδική επιμόρφωση των υποψηφίων ελεγκτών των 
ΙΚΤΕΟ παρέχεται από ΑΕΙ, ΤΕΙ ή δημόσια ΙΕΚπου έχουν τη 
δυνατότητα αυτή και εγκρίνονται από το ΥΜΕ, για τον 
σκοπό αυτό. Προς τούτο υποβάλλουν στο ΥΜΕ σχετική 
αίτηση συνοδευόμενη από τα στοιχεία που αποδεικνύουν 
την δυνατότητα αυτή. 

2. Στόχος της ειδικής επιμόρφωσης του ελεγκτικού 
προσωπικού των ΙΚΤΕΟ είναι να αποκτήσουν οι υποψήφι¬ 
οι τις αναγκαίες τεχνικές γνώσεις και δεξιότητες, ώστε να 
είναι κατάλληλοι για τη διενέργεια του τεχνικού ελέγχου 

των οχημάτων και να γνωρίζουν επαρκώς τις σχετικές με 
το θέμα νομοθετικές, κανονιστικές και διοικητικές διατά¬ 
ξεις. 

3. Το αναλυτικό πρόγραμμα της ειδικής επιμόρφωσης 
παρατίθεται στο Παράρτημα I της απόφασης. 

4. Η πρακτική εκπαίδευση της ειδικής επιμόρφωσης θα 
διενεργείται σε ΚΤΕΟ που λειτουργεί νόμιμα ή σε ανάλο¬ 
γη εγκατάσταση που διαθέτει τον απαραίτητο εξοπλισμό 
για τη διενέργεια τεχνικού ελέγχου οχημάτων και έχει 
εγκριθεί από τη ΔΑΧΜ για το σκοπό αυτό. 

5. Οι διπλωματούχοι μηχανικοίτων ΑΕΙ και οιπτυχιούχοι 
τεχνολόγοι μηχανικοί των ΤΕΙ υποχρεούνται να παρακο¬ 
λουθήσουν μόνο το πρόγραμμα πρακτικής εκπαίδευσης 
της ειδικής επιμόρφωσης, γεγονός το οποίο επιβεβαιώ¬ 
νεται από το φορέα ειδικής επιμόρφωσης με τη χορήγη¬ 
ση σχετικής βεβαίωσης. 

Άρθρο 3 

Πιστοποιητικό Ελεγκτή ΙΚΤΕΟ 

1. Γιατην πιστοποίηση του ελεγκτικού προσωπικού των 
ΙΚΤΕΟ εκδίδεται από τη ΔΑΧΜ του ΥΜΕ πιστοποιητικό 
ελεγκτή ΙΚΤΕΟ σύμφωνα με το υπόδειγμα του Παραρτή¬ 
ματος II. 

2. Το ανωτέρω πιστοποιητικό έχει διάρκεια ισχύος ενός 
έτους και ανανεώνεται ανά έτος εφόσον ο κάτοχός του 
παρακολουθήσει μαθήματα συμπληρωματικής επιμόρ¬ 
φωσης διάρκειας τουλάχιστον 24 εκπαιδευτικών ωρών. Η 
συμπληρωματική επιμόρφωση καλύπτει τις νέες εξελί¬ 
ξεις στον τομέα του αυτοκινήτου και του τεχνικού ελέγ¬ 
χου των οχημάτων στα θέματα του Παραρτήματος I. 

Άρθρο 4 

Προσαρτώνται στην παρούσα απόφαση τα παραρτή¬ 
ματα I και II. 

ΠΑΡΑΡΤΗΜΑ I 

Αναλυτικό πρόγραμμα ειδικής επιμόρφωσης 
ελεγκτικού προσωπικού ΙΚΤΕΟ 

1. Τεχνικός έλεγχος οχημάτων (8 ώρες) 

1.1 Αναγκαιότητα τεχνικού ελέγχου 

1.2 Ιστορικό τεχνικού ελέγχου 

1.3 Διαδικασία τεχνικού ελέγχου 

1.4 Κατηγορίες ελλείψεων 

1.5 Ανάλυση δελτίου τεχνικού ελέγχου 

1.6 Νομοθεσία τεχνικού ελέγχου 

1.7 Έκδοση κάρτας ελέγχου καυσαερίων 

2. Σύστημα πέδησης οχημάτων (16 ώρες) 

2.1. Γενικές αρχές 

2.2. Μηχανικά φρένα-χειρόφρενο 

2.3. Υδραυλικά φρένα 

2.4. Σεβρόφρενα 

2.5. Σύστημα αντιμπλοκαρίσματος τροχών ΑΒ3 

2.6. Βλάβες συστήματος πέδησης - εντοπισμός βλαβών 

2.7. Φρενόμετρο 

2.8. Μετρήσεις συστήματος πέδησης στο φρενόμετρο. 

3. Σύστημα διεύθυνσης οχημάτων (12 ώρες) 

3.1. Γεωμετρία συστήματος διεύθυνσης 

3.2. Γωνίες συστήματος διεύθυνσης 

3.3. Αρθρωτός μηχανισμός συστήματος διεύθυνσης 


3.4. Υδραυλικά συστήματα διεύθυνσης 

3.5. Βλάβες συστήματος διεύθυνσης - εντοπισμός βλα¬ 
βών 

3.6. Αποκλισιόμετρο 

3.7. Τζογόμετρο 

3.8. Έλεγχοι συστήματος διεύθυνσης στο αποκλισιόμε- 
τρο και στο τζογόμετρο 

4. Σύστημα ανάρτησης - πλαίσιο (12 ώρες) 

4.1. Αριθμός πλαισίου 

4.2. Κατανομή φορτίου στους τροχούς, είδη πλαισίων 
και αμαξωμάτων 

4.3. Παραμόρφωση σασί, πλαισίου, αμαξώματος, επι¬ 
σκευές πλαισίων 

4.4. Είδη αναρτήσεων 

4.5. Ελατήρια 

4.6. Αποσβεστήρες κραδασμών (Αμορτισέρ) 

4.7. Υδροπνευματικές αναρτήσεις 

4.8. Βλάβες συστήματος ανάρτησης-εντοπισμός βλα¬ 
βών 

4.9. Αμορτισερόμετρο 

4.10. Οπτικοί έλεγχοι πλαισίου-αμαξώματος, συστήμα¬ 
τος ανάρτησης 

4.11. Έλεγχοι συστήματος ανάρτησης στο αμορτισε- 
ρόμετρο 

5. Συστήματα τροφοδοσίας και ανάφλεξης καυσίμου 
(16 ώρες) 

5.1 Η καύση βενζίνης, πετρελαίου, αερίου 

5.2 Χαρακτηριστικά των καυσίμων: Βενζίνης, πετρελαί¬ 
ου, αερίου 

5.3 Εξαερωτές, (καρμπυρατέρ) 

5.4 Συστήματα έγχυσης καυσίμου (ίη)θοίίοη) 

5.5 Ανάφλεξη καυσίμου - Ηλεκτρονικές αναφλέξεις 

5.6 Συστήματα καύσης αερίου (ΕΡΙΟ), πνεύμονες αε¬ 
ρίων καυσίμων 

5.7 Συστήματα τροφοδοσίας πετρελαιοκινητήρων 

5.8 Κινητήρες με υπερπλήρωση (Τυι-όο) 

5.9 Καταλυτικοί μετατροπείς 

5.10 Αισθητήρες «λ» κλειστά κυκλώματα καύσης 

5.11 Τεχνολογίες μείωσης ρυπαντών στα καυσαέρια 
των ΚΕΚ. 

6. Ατμοσφαιρική ρύπανση - 

Έλεγχοι καυσαερίων (8 ώρες) 

6.1. Ρυπαντές στα καυσαέρια οχημάτων, μονοξείδιο 
του άνθρακα, άκαυστοι υδρογονάνθρακες, οξείδια του 
αζώτου, διοξείδιο του άνθρακα, καπνός (αιθάλη). 

6.2. Ατμοσφαιρική ρύπανση από τις εκπομπές οχημά¬ 
των, δευτερογενείς ρυπαντές, νέφος αιθαλομίχλης, φαι¬ 
νόμενο του θερμοκηπίου. 

6.3. Μετρήσεις καυσαερίων πετρελαιοκίνητων οχημά¬ 
των 

6.4. Αναλυτές καυσαερίων ΝϋΙΒ 

6.5. Τρόπος μέτρησης καυσαερίων βενζινοκίνητων- 
υγραεριοκίνητων οχημάτων 

6.6. Νεφελόμετρο 

6.7. Τρόπος μέτρησης πετρελαιοκίνητων οχημάτων 

6.8. Όρια ρυπαντών, έκδοση κάρτας ελέγχου καυσαε¬ 
ρίων. 

7. Διαβρώσεις οχημάτων 


(2 ώρες) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7.1. Μορφές διάβρωσης 

7.2. Οπτικοί έλεγχοι φθορών από διάβρωση 

7.3. Επισκευές πλαισίων, αμαξωμάτων οφειλόμενες σε 
διάβρωση 

8. Σύστημα φωτισμού οχημάτων (4 ώρες) 

8.1 .Φώτα οχημάτων 

8.2. Φώτα πορείας και διασταύρωσης 

8.3. Φωτόμετρα 

8.4. Έλεγχοι κλίσης και έντασης φωτεινής δέσμης στο 
φωτόμετρο 

8.5. Ρύθμιση φώτων 

9. Ηχορύπανση (2 ώρες) 

9.1. Θόρυβοι που οφείλονται στη κίνηση οχημάτων και 
μοτοσικλετών 

9.2. Ηχόμετρα 

9.3. Μέτρηση θορύβου με την «εν κινήσει» μέθοδο 

9.4. Μέτρηση θορύβου με την «εν στάσει» μέθοδο 

10. Τροχοί - Ελαστικά (4 ώρες) 

10.1. Συγκρότημα τροχού 

10.2. Είδη τροχών 

10.3. Σώτρα (Ζάντες) 

10.4. Επίσωτρα (ελαστικά) 

10.5. Κύρια μέρη ελαστικών, πέλματα ελαστικών, κατα¬ 
σκευή ελαστικών 

10.6. Σήμανση ελαστικών 

10.7. Υδρολίσθηση 

10.8. Ζυγοστάθμιση ελαστικών 

10.9. Φθορές ελαστικών 

10.10. Οπτικοί έλεγχοι ελαστικών 

11. Τεχνικά χαρακτηριστικά οχημάτων (4 ώρες) 

11.1. Έγκριση τύπου οχήματος 

11.2. Κύρια χαρακτηριστικά οχήματος 

11.3. Αλλαγή κυρίων χαρακτηριστικών οχήματος 

11.4. Επιτρεπόμενες και απαγορευμένες διασκευές 
οχημάτων 

11.5. Διαδικασίες νομιμοποίησης διασκευών 

12. Μηχανογράφηση τεχνικού ελέγχου (2 ώρες) 

12.1 .Αυτόματες γραμμές ΚΤΕΟ 

12.2. Αναγνώριση - σήμανση οχήματος 

12.3. Διαδικασία πύλης υποδοχής οχημάτων 

12.4. Διαδικασίες Γραμματείας- Ταμείου ΚΤΕΟ 

12.5. Έλεγχοι οχήματος στο διάδρομο 

12.6. Έκδοση δελτίου τεχνικού ελέγχου, επικόλληση 
σήματος 

12.7. Επανέλεγχοι οχημάτων 

12.8. Έκδοση κάρτας ελέγχου καυσαερίων 

13. Πρακτική Εκπαίδευση 

13.1. Σύστημα πέδησης (4 ώρες) 

13.1.1. Έλεγχοι φρένων στο φρενόμετρο 

13.1.2. Έλεγχοι χειρόφρενου στο φρενόμετρο 

13.1.3. Οπτικοί έλεγχοι στο λάκκο επιθεώρησης 

13.2. Σύστημα διεύθυνσης (2 ώρες) 

13.2.1. Έλεγχοι σύγκλισης - απόκλισης τροχών μπρο¬ 
στινού άξονα στο αποκλισιόμετρο 

13.2.2. Έλεγχοι σύγκλισης - απόκλισης τροπών πίσω 
άξονα 


13.2.2 Έλεγχοι συστήματος διεύθυνσης στο τζογόμε- 
τρο 

13.2.2 Οπτικοί έλεγχοι συστήματος διεύθυνσης στο 
λάκκο επιθεώρησης 

13.3. Σύστημα ανάρτησης - πλαίσιο (4 ώρες) 

13.3.1. Έλεγχος κατάστασης αμορτισέρ στο αμορτισε- 
ρόμετρο 

13.3.2. Οπτικοί έλεγχοι συστήματος ανάρτησης στο 
τζογόμετρο 

13.3.3. Οπτικοί έλεγχοι συστήματος ανάρτησης στο 
λάκκο επιθεώρησης 

13.3.4. Οπτικοί έλεγχοι πλαισίου για διαβρώσεις και 
αντικανονικές επεμβάσεις στο πλαίσιο και στο αμάξωμα, 
στο λάκκο επιθεώρησης 

13.4. Έλεγχοι καυσαερίων και κινητήρα (4 ώρες) 

13.4.1. Μέτρηση καυσαερίων βενζινοκίνητων και υγρα- 
εριοκίνητων οχημάτων με τον αναλυτή καυσαερίων 

13.4.2. Μέτρηση καυσαερίων πετρελαιοκίνητων οχημά¬ 
των με το νεφελόμετρο 

13.4.3. Οπτικοί έλεγχοι στο λάκκο επιθεώρησης, του κι¬ 
νητήρα, της πολλαπλής εξαγωγής, του καταλύτη του με¬ 
τατροπέα, του σιλανσιέ και της εξάτμισης 

13.5. Έλεγχοι συστήματος φωτισμού (2 ώρες) 

13.5.1. Έλεγχοι κλίσης φωτεινής δέσμης φώτων δια¬ 
σταύρωσης και πορείας 

13.5.2. Έλεγχοι φωτεινής έντασης φώτων, διασταύρω¬ 
σης και πορείας στο φωτόμετρο 

13.5.3. Οπτικοί έλεγχοι φώτων, θέσεως, φλας, πέδη¬ 
σης, πινακίδας, οπισθοπορείας. ομίχλης 

13.6. Έλεγχοι θορύβου (2 ώρες) 

13.6.1. Μέτρηση θορύβου «εν στάσει» με ηχόμετρο 

13.6.2. Μέτρηση θορύβου «εν κινήσει» με ηχόμετρο 

13.7. Έλεγχος τροχών - ελαστικών (2 ώρες) 

13.7.1. Οπτικοί έλεγχοι κατάστασης σώτρων (ζαντών) 

13.7.2. Οπτικοί έλεγχοι κατάστασης ελαστικών 

13.7.3. Έλεγχος του βάθους πέλματος των ελαστικών 
με βαθύμετρο 

13.7.4. Έλεγχος του είδους και των διαστάσεων των 
ελαστικών για το συγκεκριμένο όχημα. 

13.8. Διάφοροι οπτικοί έλεγχοι (6 ώρες) 

13.8.1. Έλεγχος αριθμού πλαισίου 

13.8.2. Έλεγχος αριθμού κινητήρα 

13.8.3. Έλεγχος καλής λειτουργίας υαλοκαθαριστή¬ 
ρων 

13.8.4 Έλεγχος καλής λειτουργίας πλυντήρων 

13.8.5. Έλεγχος θραυσμένων υαλοπινάκων 

13.8.6. Εξωτερικός έλεγχος κατάστασης αμαξώματος 
και προφυλακτήρων 

13.8.7. Εσωτερικός έλεγχος οχήματος (ταμπλώ, τιμόνι, 
πεντάλ, μοχλοί ταχυτήτων και χειροφρένων, καθρέπτες, 
ζώνες ασφαλείας, θέσεις) 

13.9. Μηχανογράφηση τεχνικού ελέγχου (4 ώρες) 

13.9.1 Υποδοχή οχήματος 

13.9.2 Έλεγχοι πύλης 

13.9.3 Γραμματεία-Ταμείο 

13.9.4 Έκδοση ΔΤΕ και Κ.Ε.Κ. επικόλληση σήματος 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΠΑΡΑΡΤΗΜΑ II 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΕΛΕΓΚΤΙΚΟΥ 
ΠΡΟΣΩΠΙΚΟΥ ΙΚΤΕΟ 

ΠΙΣΤΟΠΟΙΗΤΙΚΟ ΕΛΕΓΚΤΙΚΟΥ ΠΡΟΣΩΠΙΚΟΥ ΙΚΤΕΟ 


Αριθμός Πιστοποιητικού. 

Φορέας ειδικής επιμόρφωσης. 

Επώνυμο. 

Όνομα. 

Ημερομηνία και τόπος γέννησης 

Ισχύει μέχρι.(ημερομηνία) 

Ημερομηνία:. 

Υπογραφή:. 

Ανανεώθηκε μέχρι. 

Ημερομηνία:. 

Υπογραφή. 

Η ισχύς της παρούσας απόφασης αρχίζει από την ημερομηνία δημοσίευσής της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 2002 

Ο ΥΠΟΥΡΓΟΣ 

ΧΡ. ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ&ΠΊ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ϋϋ - γοπί για δημοσιεύματα μετά το 1994 καθορίζεται σε 30 ουτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ουτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβτηβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουίΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































